2. ΒΑΣΙΛΙΚΟΝ ΔΙΑΤΑΓΜΑ της 26/27 Απρ.1901 Περί εισαγωγής επί προσωρινή ατελεία υλικών προς κατασκευήν αλεξηλίων και αλεξιβρόχων και εξαγωγήν αυτών και δια του τελωνείου Κερκύρας. Επιτρέπομεν την εισαγωγήν επί προσωρινή ατελεία κατ’ ευθείαν εκ του εξωτερικού ή εκ της αποταμιεύσεως σκελετών (μπαστουνίων) εκ ξύλων κοινών ή εκ κοινών μετάλλων μετά των λαβών αυτών εκ των αυτών υλών ή εκ κοινού οστού ή κέρατος και των δια τοιαύτα εκ ξύλου, σιδήρου ή άλλου κοινού μετάλλου ακτίνων, ομοίως δε υφασμάτων μεταξωτών παντός χρώματος μη ειδικώς κατονομαζομένων ή υφασμάτων μεταξωτών μη ειδικώς κατονομαζομένων περιεχόντων και άλλας κλωστικάς ύλας απερικαλύπτους, ή υφασμάτων βαμβακερών νηματοβαφών τετυπωμένων ή ελαιοβαφών μη ειδικώς κατονομαζομένων και την εξαγωγήν των εξ αυτών κατασκευαζομένων αληξηλίων και αλεξιβρόχων και δια του τελωνείου Κερκύρας, εφαρμοζομένων κατά τα λοιπά απαραλλάκτως των διατάξεων του Ημετέρου Δ. της 22ας Μαρτίου ε.έ. περί εισαγωγής επί προσωρινή ατελεία υλικών προς κατασκευήν αλεξηλίων και αλεξιβρόχων και εξαγωγήν ή αποταμίευσιν αυτών υπό διαμετοκόμισιν. Όμοια Δ/τα εξεδόθησαν δια το Τελωνείον Θεσσαλονίκης (Π.Δ/μα 16/21 Μαΐου 1925) και Πατρών (Π.Δ.11/16 Μαρτ.1927). Σελ.584 